དེ་ནས་ཅཱན་ཨེར་དྲན་པ་སོས་རྗེས།སྨན་པ་རྒན་པོ་ལོ་ཡི་ཏ་དང་གཡོག་མོ་པེ་ཤི་རང་གི་གམ་དུ་ཡོད་པ་མཐོང་བ་དང་།སྨན་པ་རྒན་པོས་ཁོང་ལ་སྨན་བཅོས་བྱས་རྗེས་ཞེས་པ་ལྟར་གཡོག་མོར་ཅཱན་ཨེར་ལ་ལྟ་རྟོགས་ཡག་པོ་བྱེད་དགོས་པའི་ཁ་ཏ་བྱས།ཐེངས་རྗེས་མར་ཁོང་སླར་ཡང་ཡོང་དུས་ཅཱན་ཨེར་ལ་སེམས་སྡུག་ཆེན་པོ་ཡོད་པ་མཐོང་བས།བདག་མོ་ལ་རེ་བ་ཞུས་ནས་ཅཱན་ཨེར་སློབ་གྲྭར་འགྲོ་བའི་མཐུན་རྐྱེན་བསྐྲུན།ཅཱན་ཨེར་ངོས་ནས་ཁྱིམ་དེའི་བཪྙས་བཅོས་དང་།མཐོང་ཆུང་ལས་གྲོལ་ཏེ་སློབ་གྲྭར་འགྲོ་རྒྱུ་ནི་རང་དབང་ཐོབ་པ་དང་།སྡུག་བསྔལ་ལས་བསྒྲལ་ཏེ་ལྷ་ཡུལ་དུ་འགྲོ་བ་དང་གཉིས་སུ་མ་མཆིས།དེ་ཡང་དོན་གྲུབ་རྒྱལ་གྱིསབཙན་པོའི་བང་སོ་མྱུལ་བའི་གཏམ་རྒྱུདདུ་སྨན་པ་རྒན་པོ་དེ་དྲང་སྲོང་རྒན་པོ་ཞིག་དང་།གཡོག་མོ་དེ་བུད་མེད་ཅིག་ཏུ་བསྒྱུར་ནསང་དྲན་པ་སོས་པ་ན།ངའི་མདུན་དུ་བུ་མོ་གཞོན་ནུ་མ་ཞིག་དང་།དྲང་སྲོང་རྒན་པོ་ཞིགཡོད་པ་དང་།དྲང་སྲོང་གིས་བུ་མོ་དེར་ཚེ་རིང་མ་ཁྱོད་ཀྱིས་ཁོ་ལ་ཞབས་ཏོག་གྱིས་ཟེརཞེས་བྲིས་ཡོད།དེ་ནས་སྨན་པ་རྒན་པོས་ཅཱན་ཨེར་སློབ་གྲྭར་འགྲོ་བའི་མཐུན་རྐྱེན་བསྐྲུན་པ་དང་འདྲ་བར།དྲང་སྲོང་གིས་ཁྱོད་རང་ལྷ་ཡུལ་དུ་འགྲོ་བའི་མཐུན་རྐྱེན་ཐམས་ཅད་ངས་སྦྱར་ཟིནཞེས་བཤད་འདུག་པ་དག་ལས་ང་ཚོསབཙན་པོའི་བང་སོ་མྱུལ་བའི་གཏམ་རྒྱུདདེའི་གསར་རྩོམ་གྱི་བསམ་བློ་དང་རྩོམ་རྒྱུ་ཅཱན་ཨེརལས་བླངས་ནས་བསྒྱུར་བ་ཡིན་པ་མངོན་གསལ་དུ་མཐོང་ཐུབ།གོང་འཁོད་ལྟར་དོན་གྲུབ་རྒྱལ་གྱི་སྒྲུང་གཏམ་སྤྱི་དང་བྱེ་བྲག་སོ་སོར་ཅཱན་ཨེརགྱི་ཤན་ཞུགས་ཚུལ་གྱི་དཔྱད་པ་རེ་ཞིག་འདི་ཙམ་གྱིས་རྫོགས་པར་དགེའོ།།།།